**מטלת סיום הקורס: מבוא לגיאופוליטיקה וגיאו-אסטרטגיה**

**מטרה:**

מטרת מטלת הסיום של הקורס הינה יישום מושגים ומסגרות תיאורטיות ובין לאומיות של תכני הקורס. הקורס כלל הרצאות שיש בהן ממד תיאורטי, מושגי וכללי על מהות הגיאופוליטיקה ומהות הגיאו-אסטרטגיה, והרצאות על נושאים מוגדרים הקשורים במהויות אלה, כגון אנרגיה, חלל, גיאו לוגיסטיקה, צמיחת כוחות מעצמתיים, איראן ומעצמות אזוריות, ועוד.

**שיטה:**

* מטלת הקורס הינה צוותית ומחייבת עבודה משולבת ומתואמת של כל חבריו.
* כל צוות יבחר נושא או סוגיה בעלת מאפיינים גיאו-אסטרטגיים וינתח אותה בכלים ובמונחים שנלמדו בקורס. הנושא יהווה מעין "פתיחת חלון" לאתרים מכל חלקי תבל, המשקפים מוקדים גיאוגרפיים של עימות או מתיחות בין מספר צדדים הקשורים באתר או באירוע סביבו.
* האתרים והאירועים יהיו עכשוויים, וחקירתם תתבסס על חומרים נגישים וגלויים.
* דוגמאות: הסכר על הנילוס; רפובליקת ארצנאך (נגורנו-קרבך); איי המחלוקת בין סין ליפן; תעלת ניקרגואה; אוקראינה בין רוסיה למערב;
* ניתן להציע נושא או אירוע אחר שלצוות יש בו ענין, באישור מנחי הקורס.
* ככלל לא יאושרו נושאים הקשורים בישראל או במזרח התיכון, להם יוקדשו קורסים רבים אחרים.
* בלימוד, ניתוח והצגת הנושא יש להכיל את מרכיבים הבאים של הסוגייה:
* תיאור מרחב הסוגייה על כלל מרכיביו הגיאוגרפיים: איתור; מיקום; יחסי גומלין עם הסביבה הקרובה; מאפיינים פיזיים ואנושיים של המרחב [ תכונות פיזיות ומרכיבי האוכלוסיה, המרחב היישובי];
* איתור הכוחות המעורבים בסוגייה: מקומיים; אזוריים ובי''ל;
* מערכות גיאופוליטיות שננקטות על ידי הצדדים: בריתות, הסכמים, שת''פ, מימון;
* יעדים גיאו אסטרטגיים של הכוחות המעורבים: הישגים כלכליים, מדיניים, כוח, יוקרה

**הגשה והצגה:**

* הצוות יערוך את הסיכום כמצגת PP
* כל צוות יקבל 15 דקות להצגת התוצר במליאה
* לאחר הערות המנחים והמליאה יערוך הצוות את המצגת ויגיש למנחי הקורס
* מרכיבים חיוניים בהערכת המצגת:
* ביטוי גרפי וקרטוגרפי של הסוגייה
* הצגה בהירה של הדילמות הנובעות מהסוגייה
* שימוש במקורות ישירים וענייניים